Faw

On fawomrin dins E1 (on rodje faw). u ene fawfemrin dins C65, todi. (on dit eto: ene få , on fawea, on fawî, on faynî, ene hesse), c' est èn åbe ki crexhe dins les bwès del Walonreye et ôte pårt e l' Urope.

 : Fagus sylvatica

Les mots "faw", "hesse" et leus parints si rtrouvnut sovint dins les nos d' plaeces del Walonreye.

 Motlî 
Ene pitite hesse si lome ene hestrale ou ene fawele, u on hestrea ou on fawea.

 Discrijhaedje 
I pout monter 30-40 metes hôt, avou sovint ene bele tronce bén droete, ki sieve al munujhreye po fé sovint des meubes, des montêyes, des tcheyires, des tchames di rowes, des biyots d' botchî.

Il a ene prôpe et doûce pelote.

Il a des grinnes a troes costés, k' on lome des fayenes, come li boûkete. On-z è tiréve di l' ôle po s' loumer.

Avou l' houpî, on fwait do bon bwès d' tchåfaedje.

Les fawenes vicrént voltî so les faws.

 Fayis 
 Fayi (bwès)
On fayi, c' est on bwès d' faws.

Ecolodjicmint, on fayi, c' est on bwès avou waire di sôres di plantes, årvier des taeyes.

 Sôres di hesses 
El France, do costé d' Rénse (Reims), on trouve çou k' on lome li få d' Verzi, e francès Faux de Verzy.

 Maladeyes do faw 
 viermin do faw (scolite do faw)

 Hårdêye divintrinne 
 Mape des diferins lomaedjes do faw el Walonreye

 Hårdêye difoûtrinne 
  totes des sôres di hesses

 Sourdants 

Categoreye:Åbes
Categoreye:Foistreye
Categoreye:Diyalectolodjeye